
Comparteix Les fotos de Les teves 
imatges pintades i amb gargots a: 


http://www.-flickr.cOBi/9roups/nanocoloreja 


edicions .. . 

nanowiki 


nanowiki.info 



Presentem el nostre pimer llibre per pintar 
i fer gargots basat en les siluetes deixades 
per les nanopartícules inorgàniques 
produïdes al evaporar-se la solució que 
les conté; tot a sobre d’un suport de 
microscopia electrònica de transmissió. 

Això és part d’un encàrrec del CNBSS 
a edicions Nanoviki (vvv.nanoviki.info) 
per promoure el coneixement de la 
nanotecnologia i la seva introducció en 
societat, i promoure així el necessari debat 
per la seva implementació responsable. 


“La imaginació és més important gue el 
coneixement. El coneixement es Limita 
a tot el que ara sabem i entenem , 
mentre que la imaginació abraça el món 
sencer, i tot el que alguna vegada és 
podrà saber i entendre.” 

(Albert Einstein) 


Encoratjant la imaginació dels vostres fills! 

NlIPAP 

PEU NVICPOSCOPI 


La microscòpia, a través de Les seves Lents, ha estat un camí tradicional per accedir 
a altres mons. I així, adaptar perspectives originals a la realitat i proposar maneres 
diferents d’interpretar-la. 

Les imatges que aquí es presenten consisteixen en sèries de fotografies de 
microscòpia electrònica de transmissió obtingudes durant els últims anys en el 
transcurs de La realització dels projectes de recerca en síntesi i caracterització de 
nanopartícules metàl·liques i els seus assemblatges en el Laboratori. 

Nanocoloreja, proposa una trobada amb Les formes que apareixen en evaporar una 
gota d’una solució en La qual suren fins 1.01b partícules nanomètriques per mil·lilitre 
(i nanòmetre, nm, és La milionèsima part d’un mil·límetre, un àtom de, per exemple 
Cobalt, mesura uns 0,3 nm, un d’or, 0.5 nm). 

EL procés de creació de Les formes observades al microscopi és anàleg a L’observació 
dels pòsits del cafè, on la part sòlida d’una solució forma estructures en veure’s 
privada del solvent que La sustenta. En el cas que ens ocupa, a escala nanomètrica. 

La major part de Les imatges mostrades correspon entre d’altres a nanopartícules 
d’Or, Platí, òxid de Ceri i especialment Cobalt, un metall ferromagnètic que tendeix 
a formar cadenes de nanopartícules orientant nords i suds. En Les imatges s’observa 
com partícules idèntiques, ja siguin de forma esfèrica, cilíndrica 0 aplanada, donen 
Lloc a un món d’estructures evocadores i particulars on es manifesta La naturalesa 
electromagnètica de la matèria, via interaccions dominants a distàncies de pocs 
nanòmetres (per oposició a la nuclear i la gravitacional), a mig camí entre L’estat 
molecular i L’estat sòlid. 

Les imatges són obtingudes amb un microscopi electrònic de transmissió treballant 
entre 50.000 i 200.000 augments, en general. Mirant amb detall Les imatges es pot 
experimentar una bellesa sugerent: en L’esquelet del treball resideix el record del 
món orgànic, i en Les seves formes, L’essència del creixement. La manera en que la 
naturalesa construeix i auto-acobla els seus maons, Les seves unitats de construcció, 
els seus àtoms, molècules i cristalls, fins a obtenir entitats funcionals complexes. 
Patrons repetits, que també són la base de La música i les matemàtiques, i potser, 
diuen, també de la consciència. 

Els microscopis electrònics acostumen a residir en racons foscos, en petites cambres, 
de preferència en soterranis, perquè Les vibracions de L’edifici no pertorbin el feix 
d’electrons de L’aparell. La unitat de control sembla la consola d’un avió extravagant. 
Enmig hi ha una columna metàl·lica d’uns 2 metres d’alçada, com si fos un periscopi. 

De la part alta s’acceleren i Llancen els electrons que reboten contra una pantalla 
de fòsfor a L’alçada del ventre. Aquesta pantalla, com La resta del recorregut 
dels electrons Lliures, està tancada al buit en una peixera d’acer amb una finestra 
transparent per on es veu La mostra. Aquesta mostra s’introdueix a mig camí entre la 
font d’electrons i la seva diana, la pantalla. La imatge de La mostra, en virtut de Les 
Lents magnètiques, es veu augmentada. A esquerra i dreta s’estenen sengles panells 
de control plens d’un bon nombre de polsadors i potenciòmetres. Com més antigues, 



Microscopi Electrònic de Transmissió (Max Planck Institute of Molecular Celi Biology and Genetics). Font: Wikimedia Commons / LabPstryk 2011 


més exagerades (el programari està acabant amb el romanticisme de la mecànica). La 
llum que emet la pantalla de fòsfor és similar a la de les estrelletes fosforescents 
que brillen al sostre de les habitacions dels nens quan la llum s’apaga. Una llum 
molt tènue, i així és com s’ha de passar hores observant les mostres, en total foscor. 
Explorant un estrany univers, a través de la pantalla del submarí microgràfic. Convida 
a capbussar-se. Mantenint els ulls ocupats i alliberant la imaginació. 

Diferents microscopis produeixen diferents tipus d’imatges. Així, mentre que a la 
microscòpia òptica es conserva el color i en la microscòpia electrònica de rastreig 
s’obté directament informació 3D de la mostra observada, en la microscòpia 
d’electrònica de transmissió, la qual ara ens ocupa, les imatges es formen, per 
opacitat i projecció, com les ombres, sent sovint representacions més abstractes de 
la realitat. Alhora, la microscòpia electrònica de transmissió comparteix, juntament 
amb la microscòpia d’efecte túnel, el rècord de resolució espacial (en l’espai directe): 
atòmic. 

Això produeix una sensació de paisatges artificials: les ombres llunyanes de formes 
sotmeses a un règim físic diferent del nostre (per exemple, per les nanopartícules, 
la gravetat, amb prou feines “existeix"). 

Mirar pel microscopi és com el mirar des d’un avió les formes capritxoses que els 
accidents terrestres confereixen al paisatge. És com el mirar des del terra a uns 
núvols que es condensen i s’evaporen contínuament a uns pocs centenars de metres 
per sobre dels nostres caps. 


Víctor Puntes 

